เดอะวีกเอนด์

อาเบล มักโกเนน เทสเฟย์ ( เกิด 16 กุมภาพันธ์ ค.ศ. 1990) หรือชื่อในวงการคือ เดอะวีกเอนด์ () เป็นนักร้อง นักแต่งเพลง และโปรดิวเซอร์เพลงชาวแคนาดา ในปลายปี ค.ศ. 2010 เทสเฟย์อัปโหลดเพลงลงยูทูบโดยไม่มีใครรู้จักภายใต้ชื่อ "เดอะวีกเอนด์" เขาออกมิกซ์เทปหลายชุด แต่ละชุดมีจำนวนเพลง 9 เพลงตลอด ค.ศ. 2011 ได้แก่ เฮาส์ออฟบอลลูนส์ เทิร์สเดย์ และเอกโคส์ออฟไซเลนส์ ซึ่งเป็นที่สรรเสริญอย่างมาก ในปีต่อมา เขาออกอัลบั้มรวมเพลงชื่อ ทริโลจี บรรจุเพลงจากมิกซ์เทปนำมาทำดนตรีใหม่จำนวน 30 เพลง และเพิ่มเพลงใหม่อีก 3 เพลง อัลบั้มดังกล่าวออกจำหน่ายภายใต้สังกัดรีพับลิกเรเคิดส์ และค่ายเพลงของเขาเองชื่อ เอกซ์โอ ใน ค.ศ. 2013 เขาออกสตูดิโออัลบั้มแรก คิสแลนด์ ซึ่งมีซิงเกิล "คิสแลนด์" และ "ลิฟฟอร์" สตูดิโออัลบั้มที่สอง บิวตีบีไฮนด์เดอะแมดเนส กลายเป็นอัลบั้มแรกที่ขึ้นอันดับหนึ่งบนชาร์ตบิลบอร์ด 200 ประกอบด้วยซิงเกิล "เอินด์อิต" และมีซิงเกิลอันดับหนึ่งอย่าง "เดอะฮิลส์" และ "แคนต์ฟีลมายเฟซ" เพลงต่าง ๆ เคยอยู่ใน 3 อันดับแรกพร้อมกันบนชาร์ตบิลบอร์ดฮอตเพลงอาร์แอนด์บีเป็นคนแรกในประวัติศาสตร์

สตูดิโออัลบั้ม 
 คิสแลนด์ (2013)
 บิวตีบีไฮนด์เดอะแมดเนส (2015)
 สตาร์บอย (2016)
 อาฟเตอร์อาเวอส์ (2020)
 ดอว์นเอฟเอ็ม (2022)

ทัวร์คอนเสิร์ต 
 The Fall Tour (2012)
 The Kiss Land Fall Tour (2013)
 King of the Fall Tour (2014)
 The Madness Fall Tour (2015)
 Starboy: Legend of the Fall Tour (2017)
 The Weeknd Asia Tour (2018)
 After Hours til Dawn Stadium Tour (2022)

อ้างอิง

แหล่งข้อมูลอื่น 
 

โปรดิวเซอร์เพลงชาวแคนาดา
นักร้องแคนาดา
บุคคลจากโทรอนโต
ผู้ที่ได้รับรางวัลแกรมมี
เดอะวีกเอนด์